કરોડો રૂપિયાની આવક થાય એટલે માણસ નવા-નવા ફાર્મ હાઉસ , નવા બંગલા, ગાડીઓ ખરીદે ચાર બંગડીવાળી…. દિવસે–દિવસે માણસ વ્‍યસન અને ફેશનમાં ખોવાતો જાય છે. સાથે–સાથે ન કરવાના ખર્ચા પણ કરે લોકોને દેખાડવા સારુ, લાખો રૂપિયાના ધુમાડા કરતા હોય છે. પરંતુ હજારો માં કોઇક જ એવા ભારતના સપૂત હોય છે કે જે આ દેશ માટે પોતાની માટીનું ઋુણ ચુકવવા પૈસા વાપરતા હોય છે. બાકી અમુક મુર્ખાઓ તો સમાજમાં નામ થાય વાહ-વાહ થાય તે માટે કરોડો ખર્ચી નાખે છે. પણ આજે એક ગુજરાતની ભૂમીના લાડીલા યુવકની વાત કરવા જઇ રહ્યા છીએ જેણે ગુજરાતના લાખો વિધાર્થીઓ, યુવાનો જે વ્‍યસનમાં ફસાયેલા છે તેને બહાર લાવવા માટે પોતાનુ તન-મન-ધન સર્વસ્‍વ અર્પી દીધુ છે. પોતાની તમામ સંપતી લાખો લોકોને વ્‍યસનના સંકજામાંથી બહાર કાઢવા માટે વાપરી નાંખી છે. જે યુવક ગાંધીનગરમાં વિશ્વનુ સર્વ પ્રથમ સૌથી આધુનિક વ્‍યસનમુક્તિ પ્રદર્શન બનાવી રહ્યા છે.